新馬賽成績 潘頓係5**!
2024年04月11日 19:43
東網電視
更多新聞短片
今個周日將上演今季首場新馬賽,冠軍騎師潘頓為黎廐「超力量」操刀,此駒與「維港智能」、「驕陽明駒」同父,血統優良,最近試1000米直路閘擺前走最後被對手撲近,但「超力量」鬥心甚強,再度加速頂到尾得第1名,看來已準備就緒。
再睇潘頓近兩季新馬賽6次上陣全入三甲,近3次「獎金大少」及「嘉應獎昇」(2次)均順利贏馬,現役騎師中,潘頓於新馬賽累積17W亦冠絕同儕,呢位新馬考牌王肯接「柯打」,各位可以放心捧場。由於有新馬賽,今次編足11場賽事,查潘頓近9次出戰編11場賽日俱有馬贏,除了一次只取1W,其餘起孖兩次,3W兩次,4W更有4次,成績勁得誇張,必要睇實潘頓坐騎。
第3場希廐「競駿天下」剛戰潘頓接手孭133磅照贏,人馬合作兩次得1冠1季全上名,重返四班負磅減至121磅更具威力,力足連捷。
第9場四班1400米,蔡廐「金榜之星」在港上陣3次全配潘頓上名,上仗2月初同程礙於形勢一路留到包尾,車前倒後仍追回第3名,2月尾曾因不良於行退出,抖夠操足配潘頓捲土重來,補中可期。第11場賀廐「金陽飛駒」剛戰內欄衝刺不太順仍得第4名,增程換潘頓有心出擊,今次「騎師王」可以熱捧潘頓!